দৌলতদিয়া-পাটুরিয়া নৌরুটে কুয়াশা ও ফেরি সংকট : যানবাহন পারাপার ব্যাহত, ঘাটে আটকা শত শত গাড়ি
ফেরি সংকটের কবলে পড়েছে দৌলতদিয়া-পাটুরিয়া নৌরুট। সেইসঙ্গে ঘন কুয়াশায় ফেরি চলাচল বন্ধ থাকায় যানবাহন পারাপার ব্যাহত হচ্ছে। উভয় ঘাটে আটকা পড়েছে শত শত যানবাহন। তীব্র শীতের মধ্যে ঘণ্টার পর ঘণ্টা অপেক্ষা করে দুর্ভোগের শিকার হচ্ছেন সাধারণ যাত্রী ও পরিবহন সংশ্লিষ্টরা।

বিআইডব্লিউটিসি সূত্রে জানা গেছে, শনিবার ভোর ৫টা থেকে ঘন কুয়াশার কারণে দৌলতদিয়া-পাটুরিয়া নৌরুটে ফেরি চলাচল বন্ধ হয়ে যায়। কুয়াশার ঘনত্ব কমে এলে সকাল ৮টা থেকে ধীরে ধীরে ফেরি চলাচল শুরু হয়। তবে সকাল ৬টার দিকে আধা ঘণ্টার মতো বন্ধ থাকলেও বাকি সময় লঞ্চ চলাচল স্বাভাবিক ছিল।

সূত্র মতে, কুয়াশার পাশাপাশি এ রুটে ফেরি সংকট প্রকট হয়ে উঠেছে। শনিবার বিকাল পর্যন্ত রুটে ৬টি বড় (রো রো) ও ৬টি ছোট ফেরি সচল ছিল। বিকল হয়ে মেরামতে আছে রুটের ৫টি রো রো ফেরি। এদের মধ্যে পাটুরিয়ার ভাসমান কারখানা মধুমতিতে এক সপ্তাহ ধরে ইঞ্জিন সমস্যায় রোরো ফেরি এনায়েতপুরী। শুক্রবার থেকে রো রো ফেরি বীরশ্রেষ্ঠ হামিদুর রহমান মেরামতে আছে। এছাড়া ডকইয়ার্ডে আছে আমানত শাহ, কেরামত আলী ও খানজাহান আলী নামের অপর ৩টি রো রো ফেরি।

বিআইডব্লিউটিসি’র দৌলতদিয়া অফিসের সহকারী ব্যবস্থাপক মাহবুবুর রহমান জানান, ফেরি সংকট ও কুয়াশাজনিত কারণে তাদের স্বাভাবিক যানবাহন পারাপারে বেগ পেতে হচ্ছে। উভয়পাড়ে শত শত যান আটকা পড়ে মানুষ কষ্ট পাচ্ছে। তবে দুর্ভোগ কমাতে যাত্রীবাহী ও পচনশীল পণ্যবাহী যানবাহনকে অগ্রাধিকার দিয়ে পার করা হচ্ছে। এ অবস্থায় মেরামতে থাকা ফেরিগুলো দ্রুত সংস্কার হয়ে আসা দরকার।

ফেরি সংকটের কবলে পড়েছে দৌলতদিয়া-পাটুরিয়া নৌরুট। সেইসঙ্গে ঘন কুয়াশায় ফেরি চলাচল বন্ধ থাকায় যানবাহন পারাপার ব্যাহত হচ্ছে। উভয় ঘাটে আটকা পড়েছে শত শত যানবাহন। তীব্র শীতের মধ্যে ঘণ্টার পর ঘণ্টা অপেক্ষা করে দুর্ভোগের শিকার হচ্ছেন সাধারণ যাত্রী ও পরিবহন সংশ্লিষ্টরা।

বিআইডব্লিউটিসি সূত্রে জানা গেছে, শনিবার ভোর ৫টা থেকে ঘন কুয়াশার কারণে দৌলতদিয়া-পাটুরিয়া নৌরুটে ফেরি চলাচল বন্ধ হয়ে যায়। কুয়াশার ঘনত্ব কমে এলে সকাল ৮টা থেকে ধীরে ধীরে ফেরি চলাচল শুরু হয়। তবে সকাল ৬টার দিকে আধা ঘণ্টার মতো বন্ধ থাকলেও বাকি সময় লঞ্চ চলাচল স্বাভাবিক ছিল।

সূত্র মতে, কুয়াশার পাশাপাশি এ রুটে ফেরি সংকট প্রকট হয়ে উঠেছে। শনিবার বিকাল পর্যন্ত রুটে ৬টি বড় (রো রো) ও ৬টি ছোট ফেরি সচল ছিল। বিকল হয়ে মেরামতে আছে রুটের ৫টি রো রো ফেরি। এদের মধ্যে পাটুরিয়ার ভাসমান কারখানা মধুমতিতে এক সপ্তাহ ধরে ইঞ্জিন সমস্যায় রোরো ফেরি এনায়েতপুরী। শুক্রবার থেকে রো রো ফেরি বীরশ্রেষ্ঠ হামিদুর রহমান মেরামতে আছে। এছাড়া ডকইয়ার্ডে আছে আমানত শাহ, কেরামত আলী ও খানজাহান আলী নামের অপর ৩টি রো রো ফেরি।

বিআইডব্লিউটিসি’র দৌলতদিয়া অফিসের সহকারী ব্যবস্থাপক মাহবুবুর রহমান জানান, ফেরি সংকট ও কুয়াশাজনিত কারণে তাদের স্বাভাবিক যানবাহন পারাপারে বেগ পেতে হচ্ছে। উভয়পাড়ে শত শত যান আটকা পড়ে মানুষ কষ্ট পাচ্ছে। তবে দুর্ভোগ কমাতে যাত্রীবাহী ও পচনশীল পণ্যবাহী যানবাহনকে অগ্রাধিকার দিয়ে পার করা হচ্ছে। এ অবস্থায় মেরামতে থাকা ফেরিগুলো দ্রুত সংস্কার হয়ে আসা দরকার।